లక్నో: బండెడు పుస్తకాలను రోజూ స్కూలుకు మోసుకు వెళ్లే పిల్లలను చూస్తే..అయ్యో పాపం అనుకుంటాం. ఏం చదువులో ఏమో కానీ పిల్లల బరువు కంటే పుస్తకాల బరువే ఎక్కువగా ఉంటోందంటూ తల్లిదండ్రులు వాపోతుండటం కూడా పరిపాటి. పాలనాపరమైన సంస్కరణలు, కొత్త నిర్ణయాలతో దూసుకుపోతున్న యూపీ సర్కార్ ఇప్పుడు ఈ విషయంపై దృష్టి సారించింది. ఇక నుంచి ప్రతి శనివారం ప్రభుత్వ పాఠశాలల్లో 'నో బ్యాగ్ డే' అమలు చేయాలనుకుంటోంది. ఆ ప్రకారం ఉత్తరప్రదేశ్లో గుర్తింపుపొందిన అన్ని ప్రైమరీ, సెకండరీ పాఠశాలల్లో (1 నుంచి 12) విద్యార్థులు శనివారం రోజు పాఠశాలలకు బ్యాగులు తీసుకువెళ్లనక్కర్లేదు. అంటే శనివారం 'ఫన్ డే' అన్నమాట. ఆ రోజు విద్యార్థుల్లో ఉత్సాహం నింపే కార్యక్రమాలనే పాఠశాలల్లో చేపడతారు. విద్యార్థుల్లో వ్యక్తిత్వ వికాసం పెంచడానికి, టీచర్లు-విద్యార్థులు మధ్య మరింత సాన్నిహిత్యం పెరిగేందుకు ఈ చర్య దోహదపడుతుందని యూపీ సెకండరీ, హైయర్ ఎడ్యుకేషన్ మంత్రి కూడా అయిన ఉప ముఖ్యమంత్రి దినేష్ శర్మ అన్నారు. కాగా, ప్రభుత్వ నిర్ణయం ఊహించినంత ప్రయోజనం ఇవ్వకపోవచ్చని టీచర్స్ అసోసియేషన్ అభిప్రాయపడింది. క్లాస్ రూమ్ టీచింగ్ లేకుండా 'నో వర్క్ డే' అంటే తల్లిదండ్రులు పిల్లల్ని శనివారాలు స్కూలుకు పంపకుండా ఇంటిలోనే ఉంచేసే అవకాశం ఉంటుందని, అందువల్ల ప్రభుత్వ లక్ష్యం ఊహించిన మేరకు సఫలం కాకపోవచ్చని అంటోంది.
lakno: bandedu pustakaalanu roojoo skooluku mosuku velle pillalanu chuste..ayyo paapam anukuntam. yem chaduvulo emo cony pillala baruvu kante pustakaala baruve ekkuvagaa untondantu tallidandrulu vaapotundatam kuudaa paripati. paalanaaparamaina samskaranalu, kotta nirnayaalato doosukupotunna up sarkar ippudu ee vishayampai drushti saarinchindi. ika nunchi prati sanivaaram prabhutva paatasaalallo 'noo byag dee' amalu cheyalanukuntondi. aa prakaaram uttarapradeshlo gurtimpupondina anni praimari, secondery paatasaalallo (1 nunchi 12) vidyaarthulu sanivaaram roju paatasaalalaku byaagulu teesukuvellanakkarle. ante sanivaaram 'fun dee' annamata. aa roju vidyaarthullo utsaaham nimpe kaaryakramaalane paatasaalallo chepadataru. vidyaarthullo vyaktitva vikasam penchadaaniki, teacherlu-vidyaarthulu madhya marinta saannihityam perigenduku ee charya dohadapadutundani up secondery, haiyar education mantri kuudaa ayina upa mukhyamantri dinesh sharma annaru. kaga, prabhutva nirnayam oohinchinanta prayojanam ivvakapovachani teachers asosiation abhipraayapadindi. class room teaching lekunda 'noo work dee' ante tallidandrulu pillalni sanivaaraalu skooluku pampakunda intilone unchese avakaasam untundani, anduvalla prabhutva lakshyam oohinchina meraku safalam kakapovachani antondi.